Με χαρά σας ανακοινώνουμε πως για δεύτερη συνεχή χρονιά ο μη κερδοσκοπικός οργανισμός Dogs’ Voice μέσω της δράσης "Συνήγοροι για τα Ζώα Ελλάδος" διοργανώνει το Νομικό Συνέδριο “Δίκαιο και Ζώα” με θεματική την προστασία της Άγριας Ζωής. Οι φοιτητές της Νομικής Σχολής του Αριστοτελείου Πανεπιστημίου Θεσσαλονίκης συμμετέχουν δυνάμει μνημονίου συνεργασίας που έχει υπογραφεί μεταξύ των δύο φορέων για την υποστήριξη του ερευνητικού προγράμματος.

**Θεματική 2024:** Το Συνέδριο αποτελεί κορύφωση της δράσης του Εργαστηρίου Δικαίου των Ζώων, της πρώτης οργανωμένης και συστηματικής πρωτοβουλίας ανάδειξης του δικαίου προστασίας των ζώων ως ερευνητικό αντικείμενο στο ελληνικό πανεπιστήμιο. Στο φετινό συνέδριο συμμετέχουν πέντε ερευνητικές ομάδες που αποτελούνται από φοιτητές και επιβλεποντες καθηγητές που προέρχονται από τις Νομικές Σχολές του Εθνικού Καποδιστριακού Πανεπιστημίου Αθηνών και του Αριστοτελείου Πανεπιστημίου Θεσσαλονίκης οι οποίες ασχολήθηκαν με ζητήματα προστασίας της άγριας ζωής. Το Συνέδριο θα ολοκληρωθεί με συζήτηση στρογγυλής τράπεζας στην οποία θα συμμετέχουν μέλη φιλοζωικών οργανώσεων και εκπρόσωποι της πολιτείας.

**Σε ποιους απευθύνεται:** Το Συνέδριο απευθύνεται σε νομικούς, δικηγόρους, δικαστές, φοιτητές, επιστήμονες με αντικείμενο την προστασία άγριας ζωής, μέλη φιλοζωικών οργανώσεων και σε εργαζόμενους στον δημόσιο τομέα με αντικείμενο το περιβάλλον και τα ζώα.

**Διεξαγωγή:** Το Συνέδριο θα διεξαχθεί το Σάββατο, 14 Δεκεμβρίου από τις 10:00 το πρωί μέχρι τις 17:00 το απόγευμα στην αίθουσα Χάρης Καρατζάς της Νομικής Βιβλιοθήκης (Μαυρομιχάλη 23, Αθήνα). Ώρα προσέλευσης 09:30. Γενική είσοδος 12 ευρώ. Στο Συνέδριο προσφέρεται καφές και ελαφρύ χορτοφαγικό γεύμα.

**Συντονισμός - Παρουσίαση:** Το Συνέδριο παρουσιάζει και συντονίζει η δημοσιογράφος και συγγραφέας Τασούλα Επτακοίλη.

**Υποστηρικτές**: Η δράση "Συνήγοροι για τα Ζώα Ελλάδος" υλοποιείται με την υποστήριξη της Νομικής Βιβλιοθήκης και του Ομίλου Pet City.

Μπορείτε να κάνετε την αίτηση σας εδώ:

<https://dogsvoice.typeform.com/to/veRTzH42?fbclid=PAY2xjawGsIdtleHRuA2FlbQIxMQABppM4kM3BTo1s6cnFTqTtpPpgqjHeD7LsNt5UzH0wvJcU6CqeUadEBcSR4A_aem_mjGZMbHKkKXaz4h4DtcIfg&typeform-source=l.instagram.com>